На основу члана 203. став 4 Закона о здравственој заштити („Службени гласник Републике Србије“ број 25/2019 и 92/2023- аутентично тумачење), Тачке 64. став 2 Упутства о вођењу матичних књига и обрасцима матичних књига ("Сл. гласник РС“, бр. 93/2018, 24/2022 и 88/2023) и члана 47. Статута општине Бачка Топола („Службени лист општине Бачка Топола“ број 5/2019) Скупштина oпштине Бачка Топола на седници одржаној дана \_\_\_\_\_\_\_\_\_\_\_\_\_ 2025. године доноси

**Р Е Ш Е Њ Е**

**О ОДРЕЂИВАЊУ ДОКТОРА МЕДИЦИНЕ ЗА СТРУЧНО УТВРЂИВАЊЕ ВРЕМЕНА И УЗРОКА СМРТИ УМРЛИХ ИЗВАН ЗДРАВСТВЕНЕ УСТАНОВЕ И ИЗДАВАЊЕ ПОТВРДЕ О СМРТИ**

**Члан 1.**

**ОДРЕЂУЈУ СЕ** доктори медицине Дома здравља „Др. Јанош Хаџи“ у Бачкој Тополи за стручно утврђивање времена и узрока смрти умрлих лица изван здравствене установе на територији општине Бачка Топола и издавање потврде о смрти, и то:

* Провчи др Горан,
* Пауновић др Луне,
* Месарош др Тибор,
* Оченаш Шите др Чила,
* Мартиновић Новески др Катарина,
* Шабан Трнокоповић др Сузана,
* Цветићанин Плавшић др Добрила,
* Курин др Акош,
* Вукелић др Весна,
* Кувељић др Миљан,
* Клебечко др Корнел,
* Фејди др Јован,
* Мијајловић др Ксенија
* Басарић Гвозденовић др Татјана
* Пенџић др Драгана
* Тот Ишасеги др Шандор и
* Лазић др Александар.

**Члан 2.**

Утврђивање времена и узрока смрти и издавање потврде о смрти, доктори медицине из члана 1. овог решења, вршиће за сва матична подручја на територији општине Бачка Топола.

**Члан 3.**

Средства за послове из члана 1. овог решења, обезбеђују се у буџету општине Бачка Топола.

**Члан 4.**

Међусобна права и обавезе између општине Бачка Топола и Дома здравља „Др. Јанош Хаџи“ у Бачкој Тополи регулисаће се уговором.

**Члан 5.**

Доношењем овог Решења престаје да важи Решење о одређивању доктора медицине за стручно утврђивање времена и узрока смрти умрлих изван здравствене установе и издавање потврде о смрти („Службени лист општине Бачка Топола“ број 6/2015, допуни решења број 51-2/2017 од 08.02.2017. године, 17/2017, 6/2018, 10/2018, 23/2018, 6/2019, 12/2019, 23/2020, 2/2021,31/2021, 26.1/2022, 10/2023, 21/2023, 4/2024).

**Члан 6.**

Ово Решење ступа на снагу осмог дана од дана објављивања у „Службеном листу општине Бачка Топола“.

|  |  |
| --- | --- |
| СКУПШТИНА ОПШТИНЕ  БАЧКА ТОПОЛА  Број: 001808845 2025 08332 001 000 000 001  Дана:  Бачка Топола | Председник  Скупштине општине  Саша Срдић |

**О б р а з л о ж е њ е**

**ПРАВНИ ОСНОВ**

Чланом 203. став 4 Закона о здравственој заштити („Службени гласник Републике Србије“ број 25/2019 и 92/2023- аутентично тумачење) прописано је да надлежмо орган јединице локалне самоуправе одређује доктора медицине за стручно утврђивање времена и узрока смрти умрлих изван здравствене установе и издавање потврде о смрти.

Тачком 64. став 2 Упутства о вођењу матичних књига и обрасцима матичних књига ("Сл. гласник РС“, бр. 93/2018, 24/2022 и 88/2023) прописано је да ако је лице умрло ван здравствене установе потврду о смрти издаје лекар (доктор медицине) кога је одредила скупштина општине, односно града у одређивању лекара за стручно утврђивање времена и узрока смрти лица умрлих ван здравствене установе и издавање потврде о смрти.

Чланом 47. тачка 49. Статута општине Бачка Топола („Службени лист општине Бачка Топола“ број 5/2019) прописано је да Скупштина општине у складу са законом оснива стална и повремена радна тела за разматрање питања из њене надлежности.

**РАЗЛОЗИ ДОНОШЕЊА**

Предложено решење је неопходно донети у циљу одређивања доктора медицине за стручно утврђивање времена и узрока смрти умрлих изван здравствене установе и издавање потврда у складу са прописима који уређују област здравствене заштите и вођења матичних евиденција. На предлог Дома здравља „Др. Јанош Хаџи“ у Бачкој Тополи утврђује се 17 доктора медицине за стручно утврђивање времена и узрока смрти умрлих лица изван здравствене установе на територији општине Бачка Топола и издавање потврде о смрти,

**ПОТРЕБНА СРЕДСТВА**

Средства за спровођење овог решења обезбеђују се у буџету општине Бачка Топола.

На основу наведеног предлаже се доношење Решења у предложеном тексту.

|  |  |
| --- | --- |
|  | Општинско веће |
|  |  |