На основу члана 28. став 2. Закона о култури („Службени гласник РС“ број 72/2009, 13/2016 и 30/2016-исправка 6/2020, 47/2021 и 78/2021) и члана 47. тачка 13. Статута општине Бачка Топола („Службени лист општине Бачка Топола“ број 5/2019) Скупштина општине Бачка Топола, на седници одржаној дана \_\_\_\_.\_\_\_\_\_.2025. године, донела је

**Р Е ШЕ Њ Е**

**О ДАВАЊУ САГЛАСНОСТИ НА ОДЛУКУ О ИЗМЕНАМА СТАТУТА**

**МУЗЕЈА ОПШТИНЕ БАЧКА ТОПОЛА**

**I**

Даје се сагласност на Одлуку о изменама Статута Музеја општине Бачка Топола, коју је донео Управни одбор Музеја општине Бачка Топола дана 28.01.2025. године под бројем 25/2025.

**II**

Ово решење објавити у „ Службеном листу општине Бачка Топола“.

|  |  |
| --- | --- |
| СКУПШТИНА ОПШТИНЕ  БАЧКА ТОПОЛА  Број: 000270769 2025 08332 001 000 000 001  Дана:  Бачка Топола | Председник  Скупштине општине  Саша Срдић |

**О б р а з л о ж е њ е**

**ПРАВНИ ОСНОВ:**

Чланом 28. став 2. Закона о култури („Службени гласник РС“ број 72/2009, 13/2016 и 30/2016- исправка 6/2020, 47/2021 и 78/2021) прописано је да на статут и на акт о организацији и систематизацији послова установе чији је оснивач аутономна покрајина, односно јединица локалне самоуправе, сагласност даје орган одређен њеним прописима.

Чланом 47. тачка 13. Статута општине Бачка Топола („Службени лист општине Бачка Топола“ број 5/2019) прописано је да Скупштина општине у складу са законом разрешава управни одбор, надзорни одбор и директора установе, организације и службе чији је оснивач и даје сагласност на њихове статуте у складу са законом.

**РАЗЛОЗИ ДОНОШЕЊА:**

Управни одбор Музеја општине Бачка Топола је на седници одржаној 28.01.2025. године усвојио одлуку о изменама Статута Музеја општине Бачка Топола и доставио на сагласност надлежном органу односно Скупштини општине. У прилогу захтева достављен је и записник Управног одбора.

Национални савет мађарске националне мањине као оснивач Установе са уделом оснивачких права од 50% је на својој седници одржаној дана 13. марта 2025. донео закључак о давању сагласности на Одлуку о изменама статута Музеја општине Бачка Топола.

На основу наведеног предлаже се доношење Решења у предложеном тексту.

**ПОТРЕБНА СРЕДСТВА:**

За спровођење овог решења није потребно обезбедити додатна средства у буџету општине Бачка Топола.

|  |  |
| --- | --- |
|  | Општинско веће |