На основу члана 31. Став 1. и члана 34. став 2. Закона о јавним предузећима („Службени гласник Републике Србије „ број 15/2016 и 88/2019 ) и члана 18. став 4. Уговора о оснивању ”Регионална депонија” д.о.о. Суботица и члана 47. тачка 12. Статута општине Бачка Топола („Службени лист општине Бачка Топола“ број 5/2019) Скупштина општине Бачка Топола на седници одржаној дана \_\_\_\_\_\_\_\_. 2025. године донела је

**Р Е Ш Е Њ Е**

**О ИМЕНОВАЊУ ЧЛАНА КОМИСИЈЕ ЗА ИМЕНОВАЊЕ ДИРЕКТОРА ДРУШТВА СА ОГРАНИЧЕНОМ ОДГОВОРНОШЋУ ЗА УПРАВЉАЊЕ ЧВРСТИМ КОМУНАЛНИМ ОТПАДОМ ”РЕГИОНАЛНА ДЕПОНИЈА”Д.О.О. СУБОТИЦА**

**I**

Ментуш Ливиа, дипломирани економиста, из Бачке Тополе, именује се за члана Комисија за именовање директора Друштва са ограниченом одговорношћу за управљање чврстим комуналним отпадом ”Регионална депонија” Суботица као представник члана друштва за Бачку Тополу и Мали Иђош на мандатни период од три (3) године.

**II**

Ово Решење објавити у „Службеном листу општине Бачка Топола“

СКУПШТИНА ОПШТИНЕ

БАЧКА ТОПОЛА

Број: 001283916 2025 08332 001 000 Председник

Дана: \_\_\_\_\_\_\_\_\_\_\_\_. Скупштине општине

Бачка Топола Саша Срдић, с.р.

О б р а з л о ж е њ е

I ПРАВНИ ОСНОВ:

Чланом 31. Став 1. Закона о јавним предузећима („Службени гласник Републике Србије „ број 15/2016 и 88/2019 ) прописано је да јавни конкурс спроводи Комисија за спровођење конкурса за избор директора.

Чланом 34. Став 2. Закона о јавним предузећима („Службени гласник Републике Србије „ број 15/2016 и 88/2019 ) Комисију јединице локалне самоуправе, образује орган који је статутом јединице локалне самоуправе одређен као надлежан за именовање директора.

Чланом 18. Став 4. Уговора о оснивању ”Регионална депонија” д.о.о. Суботица, прописано је да чланове Конкурсне комисије именују чланови друштва приликом покретања поступка за именовање директора и то 2 представника именује Град Суботица, Општина Бачка Топола и Општина Мали Иђош именују заједно 1 члана, Општина Кањижа и Општина Нови Кнежевац именују заједно 1 члана, Општина Сента и Општина Чока именују заједно 1 члана.

Чланом 47. тачка 12. Статута општине Бачка Топола („Службени лист општине Бачка Топола“ број 5/2019) прописано је да Скупштина општине, у складу са законом поред осталог, именује и разрешава надзорни одбор и директора јавног предузећа чији је оснивач, даје сагласност на статут јавног предузећа и врши друга права оснивача у складу са законом и оснивачким актом.

II РАЗЛОЗИ ДОНОШЕЊА:

Друштва са ограниченом одговорношћу за управљање чврстим комуналним отпадом ”Регионална депонија” д.о.о Суботица се обратила дописом за достављање Решења о именовању члана Комисије за именовање директора као представника члана Друштва.

У складу са изнетим предлаже се доношење Решења у наведеном тексту.

III СРЕДСТВА ЗА СПРОВОЂЕЊЕ:

За спровођење овог Решења нису потребна средства у буџету општине.

Општинско веће