На основу члана 2. Одлуке о одређивању надлежног органа за спровођење поступка давања у закуп пољопривредног земљишта у државној својини („Службени лист општине Бачка Топола“ број 9/2006) и члана 47. тачка 6. Статута општине Бачка Топола(„Службени лист општине Бачка Топола“ број 5/2019), а у вези са чланом 62. став 4. и чланом 64. Закона о пољопривредном земљишту („Службени гласник Републике Србије“ број 62/2006, 65/2008-др.закон, 41/2009, 112/2015, 80/2017 и 95/2018-др.закон) Скупштина општине Бачка Топола, на седници одржаној дана ...................2025. године, донела је

**Р Е Ш Е Њ Е**

**О ОБРАЗОВАЊУ КОМИСИЈЕ ЗА СПРОВОЂЕЊЕ ПОСТУПКА ЈАВНОГ НАДМЕТАЊА ЗА ДАВАЊЕ У ЗАКУП ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ**

**I**

Образује се Комисија за спровођење поступка јавног надметања за давање у закуп пољопривредног земљишта у државној својини (у даљем тексту: Комисија) на период од четири године, почев од .................2025. године.

**II**

Комисија се састоји од председника и четири члана и то:

1. Слађана Мудринић, дипл.правник, председник;
2. Анико Лацко, дипл.економиста, члан;
3. Сузана Нешић Патаки, дипл.правник, члан;
4. Шефер Атила, грађ. техничар, члан и
5. Милан Јанус, дипл. инж. пољопривреде, члан.

**III**

Стручно-техничке послове у области информатичке обраде података за потребе Комисије вршиће дипломирани информатичар, запослен у надлежном Одељењу Општинске управе општине Бачка Топола.

**IV**

Задатак Комисије из тачке I овог Решења је:

* да прати поступак јавног надметања који се спроводи електронским путем, преко веб-апликације за спровођење јавног надметања - https://gp.upz.minpolj.gov.rs/InzemBid која се налази на званичној интернет презентацији Управе за пољопривредно земљиште.
* да сачињава записнике и све потребне акте за потребе спровођења поступка јавног надметања за давање у закуп пољопривредног земљишта у државној својини,
* да даје предлоге Председнику општине за избор најповољнијег понуђача.

Председник и чланови Комисије имају право на накнаду за свој рад, као и стручна лица-сарадници комисије, коју својим актом утврђује Председник општине.

**V**

Доношењем овог Решења ставља се ван снаге Решење о образовању Комисије за спровођење поступка јавног надметања за давање у закуп пољопривредног земљишта у државној својини („Службени лист општине Бачка Топола“ број 6/2021).

**VI**

Ово Решење објавити у „Службеном листу општине Бачка Топола“.

СКУПШТИНА ОПШТИНЕ

БАЧКА ТОПОЛА

Број: 001814250 2025 08332 001 000 000 001 Председник

Дана: Скупштине општине

Бачка Топола Саша Срдић

О б р а з л о ж е њ е

I ПРАВНИ ОСНОВ :

Чланом 2. Одлуке о одређивању надлежног органа за спровођење поступка давања у закуп пољопривредног земљишта у државној својини („Службени лист општине Бачка Топола“ број 9/2006) прописано је да председник општине као надлежни орган, на основу предлога Комисије за спровођење поступка јавног надметања коју образује Скупштина општине, донесе Одлуку о давању у закуп пољопривредног земљишта у државној својини, уз сагласност Министарства.

Чланом 47. тачка 6. Статута општине Бачка Топола(„Службени лист општине Бачка Топола“ број 5/2019) прописано је поред осталог да Скупштина општине у складу са законом доноси прописе и друге опште акте из надлежности општине.

Чланом 62. став 4. Закона о пољопривредном земљишту („Службени гласник Републике Србије“ број 62/2006, 65/2008-др.закон, 41/2009, 112/2015, 80/2017 и 95/2018-др.закон) прописано је да поступак давања у закуп, односно на коришћење пољопривредног земљишта у државној својини спроводи надлежни орган јединице локалне самоуправе.

Чланом 64. Закона о пољопривредном земљишту („Службени гласник Републике Србије“ број 62/2006, 65/2008-др.закон, 41/2009, 112/2015, 80/2017 и 95/2018-др.закон) прописано је :

Пољопривредно земљиште у државној својини даје се у закуп јавним оглашавањем.

Пољопривредно земљиште даје се у закуп јавним надметањем у два круга, осим код права првенства закупа и права пречег закупа.

Одлуку о расписивању јавног огласа из става 1. овог члана доноси надлежни орган јединице локалне самоуправе на чијој територији се налази пољопривредно земљиште у државној својини, у року од 60 дана од дана доношења Годишњег програма, уз сагласност Министарства.

Одлуку о давању у закуп пољопривредног земљишта у државној својини надлежни орган јединице локалне самоуправе дужан је да донесе најкасније до 1. јуна текуће године, уз сагласност Министарства.

Против одлуке из става 3. овог члана о давању у закуп земљишта може се изјавити жалба Министарству, а против истих одлука донетих од стране органа јединица локалне самоуправе са територије аутономне покрајине надлежном органу аутономне покрајине за послове пољопривреде, у року од 15 дана од дана доношења одлуке.

Почетна цена закупа земљишта из става 1. овог члана у првом кругу не може бити нижа од 80% просечно постигнуте цене закупа по хектару, односно у другом кругу не може бити нижа од 60% просечно постигнуте цене закупа по хектару.

Ако се пољопривредно земљиште не изда у закуп након спроведеног поступка из става 2. овог члана, Министарство може да спроведе поступак јавног надметања.

Стручне послове за прикупљање потребне документације ради давања у закуп земљишта из става 1. овог члана обавља општинска, односно градска управа.

II РАЗЛОЗИ ДОНОШЕЊА

Да би се несметано спровео поступак јавног надметања за давање у закуп пољопривредног земљишта у државној својини у складу са Законом о пољопривредном земљишту , а сходно  одредбама Правилника о условима и поступку давања у закупу и на коришћење пољопривредног земљишта у државној својини („Службени гласник РС“, бр. 16/17, 111/17, 18/19, 45/19, 3/20, 25/20 , 133/20, 63/2021 и 63/2023) надметање се од првог круга у 2020. години одвија електронским путем, преко веб-апликације за спровођење јавног надметања.  
Веб-апликација за спровођење јавног надметања доступна је на званичној веб-презентацији Управе за пољопривредно земљиште. (Апликација-дигитално јавно надметање).  
Сходно изнетом потребно је образовати Комисију за спровођење поступка јавног надметања за давање у закуп пољопривредног земљишта у државној својини, те се предлаже доношење Решења у датом тексту.

III СРЕДСТВА ЗА СПРОВОЂЕЊЕ:

За спровођење овог Решења обезбеђена су потребна средства у буџету општине.

Општинско веће