На основу члана 35. став 1 и 2 Закона о култури („Службени гласник РС“ број 72/2009, 13/2016 и 30/2016-исправка 6/2020, 47/2021, 78/2021 и 76/2023), члана 47. став 1 тачка 13. Статута општине Бачка Топола („Службени лист општине Бачка Топола“ број 5/2019) и чланом 23. Одлуке о усклађивању оснивачког акта Дома културе општине Бачка Топола ("Службени лист општине Бачка Топола", број 30/2017, 22/2022, 35/2022 и 31/2023 – испр.) Скупштина општине Бачка Топола на седници одржаној дана \_\_\_\_\_\_\_\_\_\_ 2025. године, донела је

**Р Е Ш Е Њ Е**

**О ДАВАЊУ САГЛАСНОСТИ ЗА РАСПИСИВАЊЕ ЈАВНОГ КОНКУРСА ЗА ИМЕНОВАЊЕ ДИРЕКТОРА**

**ДОМА КУЛТУРЕ ОПШТИНЕ БАЧКА ТОПОЛА**

I

Даје се сагласност на расписивање Јавног конкурса за именовање директора Дома културе општине Бачка Топола, који је усвојио Управни одбор Дома културе општине Бачка Топола на седници одржаној дана 25.03.2025. године, под бројем 146/2025.

II

Ово решење се објављује у "Службеном листу општине Бачка Топола".

|  |  |
| --- | --- |
| СКУПШТИНА ОПШТИНЕ  БАЧКА ТОПОЛА  Број:  Дана:  Бачка Топола | Председник  Скупштине општине  Саша Срдић |

**О б р а з л о ж е њ е**

**ПРАВНИ ОСНОВ:**

Чланом 35. став 1. Закона о култури („Службени гласник РС“број 72/2009, 13/2016 и 30/2016- исправка 6/2020, 47/2021, 78/2021 и 76/2023) прописано је да директор установе чији је оснивач Република Србија, аутономна покрајина, односно јединица локалне самоуправе, именује се на основу спроведеног јавног конкурса на период од четири године и може бити поново именован. Став 2. наведеног члана прописује да Јавни конкурс из става 1. расписује и спроводи управни одбор установе уз претходну сагласност оснивача.

Чланом 47. став 1. тачка 13. Статута општине Бачка Топола („Службени лист општине Бачка Топола“број 5/2019) прописује да „Скупштина општине именује и разрешава управни одбор, надзорни одбор и директора установе, организације и службе чији је оснивач и даје сагласност на њихове статуте у складу са законом“.

Чланом 23. Одлуке о усклађивању оснивачког акта Дома културе општине Бачка Топола ("Службени лист општине Бачка Топола", број 30/2017, 22/2022, 35/2022 и 31/2023 – испр.) прописано је да Управни одбор установе расписује конкурс за директора, врши избор и доставља предлог о изабраном кандидату оснивачу на сагласност.

**РАЗЛОЗИ ДОНОШЕЊА:**

Због истека мандата директора Дома културе општине Бачка Топола Управни одбор установе је на седници одржаној дана 25.03.2025. године усвојио текст Јавног конкурса за именовање директора Дома културе и доставио на сагласност надлежном органу односно Скупштини општине. Увидом у текст конкурса је утврђено да је усаглашен са Законским одредбама и са Статутом установе.

Национални савет мађарске националне мањине као оснивач Установе са уделом оснивачких права од 50% је на својој седници одржаној дана 04.04.2025. донео закључак о давању сагласности на расписивање јавног конкурса за именовање директора Дома културе општине Бачка Топола.

На основу наведеног предлаже се доношење Решења у предложеном тексту.

**ПОТРЕБНА СРЕДСТВА:**

За спровођење овог решења није потребно обезбедити додатна средства у буџету општине Бачка Топола.

|  |  |
| --- | --- |
|  | Општинско веће |